ผมสามารถกินแก้แพ้แทนยานอนหลับเบาๆได้มั้ยครับ แล้วควรนอนและแระมาณกี่ชม.ให้ฤทธิ์ของยาหมด เพราะว่าผมต้องนอนเร็วแล้วตื่นมาสอบ กลัวนอนไม่หลับครับ
สวัสดีค่ะ หากโดยปกติ ไม่ได้มีปัญหาการนอนไม่หลับ เพียงแต่ต้องการนอนให้เร็วขึ้น เพื่อที่จะได้ตื่นเช้าขึ้นนั้น ก็ควรเลือกทานยาที่ช่วยให้นอนหลับที่มีฤทธิ์สั้น เพื่อไม่ให้เกิดอาการง่วงนอนในช่วงตอนเช้า เช่น ยาลอราซีแพม (lorazepam) ซึ่งจะมีระยะเวลาในการออกฤทธิ์ประมาณ 6-8 ชั่วโมง โดยทานขนาด 0.5-1 มิลลิกรัมก่อนนอนส่วนยาแก้แพ้นั้น ต้องเป็นยาแก้แพ้รุ่นเดิม เช่น คลอร์เฟรามีน (Chlorpheniramine) เป็นต้น ซึ่งจะมีผลข้างเคียงที่ทำให้เกิดอาการง่วง จึงอาจนำมาใช้ทานในผู้ที่มีปัญหาการนอนไม่หลับที่มีอาการไม่รุนแรง และใช้ช่วงสั้นๆ ได้ อย่างไรก็ตาม ฤทธิ์ของการง่วงนอน อาจยาวนานเกิน 12 ชั่วโมง เพราะค่าครึ่งชีวิตของยา มีได้ตั้งแต่ 13- 43 ชั่วโมง ดังนั้น อาจไม่เหมาะสม หากต้องการให้ตื่นเช้าและไปสอบค่ะอย่างไรก็ตาม การไม่ทานยาอะไรเลย อาจจะดีกว่า เพราะไม่ว่าจะเป็นยานอนหลับหรือยาแก้แพ้ ก็จะไปกดระบบประสาทไว้ ดังนั้น สมองอาจทำงานได้ไม่เต็มที่ แนะนำควรปล่อยให้นอนหลับไปตามธรรมชาติ เนื่องจากเราไมไ่ด้มีปัญหาในการนอนหลับอะไรค่ะ